**Компанийн 2018 оны үйл ажиллагааны болон**

**санхүүгийн ажлын тайлан**

 Тайлант хугацаанд “Улсын Их Дэлгүүр” ХК-ийн Төлөөлөн удирдах зөвлөлийн гишүүдээр С.Хосбаяр, Ш.Баярсайхан, А.Шагдарсүрэн, Р.Содном, А.Норсмаа, Б.Ариунжаргал, Төлөөлөн удирдах зөвлөлийн хараат бус гишүүдээр Д.Дашцэдэн, Л.Чулуунбаатар, Н.Батцацрал нар, ТУЗ-ийн нарийн бичгийн даргаар В.Хүрэлхад, компанийн Гүйцэтгэх захирлаар С.Сайнбат нар ажиллалаа. Компанийн Төлөөлөн удирдах зөвлөл компанийн хэтийн төлөв, зорилтыг тодорхойлон хууль дүрэм журамд заасан эрх үүргийн хүрээнд компанийн үйл ажиллагааг удирдан чиглүүлж, түүний дэргэдэх хороод нь хорооны эрх мэдлийн хүрээнд ТУЗ-ийн болон Гүйцэтгэх удирдлагын үйл ажиллагаанд хяналт тавьж Гүйцэтгэх удирдлага нь өдөр тутмын удирдлагаар ханган ажиллаж ирлээ.

Үйл ажиллагааны талаар: Компанийн түрээсийн орлогыг нэмэгдүүлэх, өдөр тутмын ашиглалтын зардал, барилгын урсгал засварын зардлуудыг багасган, хэмнэхэд анхааран ажиллаж байгаагаа Гүйцэтгэх удирдлага ТУЗ-ийн ээлжит хурлуудад байнга танилцуулж байсан.

УИД ХК нь 2019 оны эхний хагас жилд 2,679.4 сая төгрөгийн түрээсийн орлого олж, 2,510.2 сая төгрөгийн зардал гаргаж нийт 169.2 сая төгрөгийн ашигтай ажиллaсан.

Компани нь татвараа үнэн зөв тодорхойлж, төлөх тайлагнах үүргээ нэр төртэй биелүүлж нийгмийн хариуцлагаа үлгэр жишээ ухамсарлаж, эх орныхоо бүтээн байгуулалт хөгжил цэцэглэлтэнд бодитой хувь нэмэр оруулж, 2019 оны эхний хагас жилд улсын төсөвт 154.1 сая төгрөгийн татвар төлжээ.

Барилга засвар болон ашиглалт үйлчилгээний талаар:

2019 оны эхний хагас жилд Улсын их дэлгүүрийн 1,5 болон 2 давхарт Агаарын урсгалын хаалт, 5 ба 6-р давхрын агааржуулалтын системийн шинэчлэлтийн ажил, дэлгүүрийн нүүрэн талын фасадны шил шинэчлэх болон бусад засварын ажлуудыг хийж гүйцэтгэлээ.

Санхүүгийн үйл ажиллагааны талаар:Тус компани 2019 оны эхний хагас жилд 2,679.4 сая төгрөгийн түрээсийн орлого олсон байна.

Тайлант хугацаанд 2,493.6 сая төгрөгийн үйл ажиллагааны зардал гарсан бөгөөд өмнөх оноос 7,2 сая төгрөгөөр буурсан байна.

Үйл ажиллагааны зардлыг бүтцээр нь ангилж үзвэл 1.4 хувь буюу 34,5 сая төгрөгийг боловсон хүчний болон хөдөлмөрийн зардал, 42.8 хувь буюу 1,091.6 сая төгрөгийг ашиглалтын зардал, 3.3 хувь буюу 84.0 сая төгрөгийг барилгын урсгал засварын зардал, 11.2 хувь буюу 279.6 сая төгрөгийг үндсэн хөрөнгийн элэгдлийн зардал, 33.7 хувь буюу 839.8 сая төгрөгийг зээлийн хүүгийн зардал, 2.8 хувь буюу 70.6 сая төгрөгийг үл хөдлөх хөрөнгийн болон газрын татвар, 4.8 хувь буюу 164.1 сая төгрөгийг бусад зардал эзэлж байна .

2019 оны эхний хагас жилийн байдлаар нийт хөрөнгийн дүн 8,409.1 сая төгрөг, үүнээс эргэлтийн хөрөнгө 1.0 хувь буюу 86.6 сая төгрөг, эргэлтийн бус хөрөнгө 99 хувь буюу 8,322.5 сая төгрөгийг эзэлж байна. Эргэлтийн хөрөнгийн 5.5 хувь буюу 4.8 сая төгрөгийг мөнгө, авлага зэрэг түргэн хөрвөх хөрөнгө, 14.0 хувь буюу 12.1 сая төгрөгийг бараа материал, 80.5 хувь буюу 69.7 сая төгрөгийг урьдчилж гарсан зардал эзэлж байна. Эргэлтийн бус хөрөнгийн дийлэнх хувь болох 99.6 хувь буюу 14,290.9 (хуримтлагдсан элэгдэл нь 6,002.3 сая төгрөг) сая төгрөгийг үндсэн хөрөнгө болох барилга байгууламж, машин тоног төхөөрөмж, тавилга, эд хогшил, 0.4 хувь буюу 33.8 сая төгрөгийг урт хугацаат хөрөнгө оруулалт эзэлж байна.

 Өр төлбөр ба Эзэмшигчдийн өмчийн хувьд бусдад төлөх өр төлбөрийн хэмжээ 9,475.5 сая төгрөг, эзэмшигчдийн өмчийн дүн -1.235,6 сая төгрөг байна. Бусдад төлөх өр төлбөрийн хэмжээ өнгөрсөн оны эцэст 9,832.9 сая төгрөг байснаас 3.6 хувиар буюу 357.4 сая төгрөгөөр буурсан байна. Нийт өр төлбөрийн 97,8 хувь буюу 9,270.6 сая төгрөгийг зээл, зээлийн хүүгийн хуримтлагдсан өр эзэлдэг бөгөөд өмнөх оны зээлийн үлдэгдлээс 3.1 хувиар буурсан байна. Эзэмшигчдийн өмч оны эхэнд -1,235.6 сая төгрөг байснаас тухайн тайлант хугацааны эцэст -1,066.4 сая төгрөг болсон байна.

 УИД ХК нь 2019 оны эхний хагас жилд ААНОАТатварт 21.4 сая төгрөг, НӨАТатварт 54.2 сая төгрөг, үл хөдлөх хөрөнгө болон газрын албан татварт 70.6 сая төгрөг, ХХОАТатвар болон НДШимтгэлд 7.9 сая төгрөг, нийт дүнгээрээ 154.1 сая төгрөгийг Улсын төвлөрсөн төсөвт төлсөн байна. Компани нь сүүлийн жилүүдэд бий болсон хуримтлагдсан алдагдлаа нөхөж ашигтай ажиллаж чадаагүйн улмаас 2019 онд ногдол ашиг тараагаагүй байна.

2019 оны эхний хагас жилд хувьцаа эзэмшигчдийн ээлжит хурал хуралдсан бөгөөд хурлаас гарсан шийдвэрийг олон нийтэд болон хувьцаа эзэмшигчдэд хуулийн дагуу мэдэгдсэн. Компанийн нөлөө бүхий хувьцаа эзэмшигчдийн мэдээлэлд өөрчлөлт ороогүй байна.

------------------------о0о------------------------